Bosniese moordenaars glo gereël om offisiere te vermoor | Netwerk24
Deur Maygene de Wee 05 November 2020 22:41
Lt.kol. Charl Kinnear voor die hooggeregshof in Kaapstad. Foto: Facebook
'n Vermeende rolspeler in die Kaapse onderwêreld het glo die dienste van vier Bosniese sluipmoordenaars in November 2019 bekom om vier Wes-Kaapse polisie-offisiere te vermoor.
Dié inligting het 'n polisiebeampte verbonde aan die Wes-Kaapse teenbende-eenheid op 13 November 2019 aan maj.genl. André Lincoln, hoof van die Wes-Kaapse teenbende-eenheid, in 'n amptelike verslag verskaf.
Ses dae nadat Lincoln die dreigement aan Mfazi gerapporteer het, het hy (Mfazi) 'n e-pos aan Vearey, Lincoln, Kinnear en Jaftha gestuur waarin hy hulle ingelig het van 'n vergadering tussen die vyf van hulle. Dit was op 21 November 2019.
Sy het gesê geen rede is verskaf oor hoekom die beskermingsdiens onttrek is nie. "Ek weet Charl het gevra, maar tot vandag toe weet ek nie wie die opdrag
gegee het of hoekom nie."
Bheki Cele, minister van polisie, het die Saterdag ná Kinnear se dood aan Nicolette gesê dat hy 'n ondersoek gaan las oor hoekom die Kinnear se beskerming gestaak is. Volgens hom sou die ondersoek binne sewe dae afgehandel wees.
Brig. Vish Naidoo, nasionale polisiewoordvoerder, het Donderdag gesê dat die nasionale polisiekommissaris, genl. Khehla Sitole, 'n voorlopige verslag ontvang het en dat hy na aanleiding van aanbevelings in die verslag gevra het dat nog 'n interne ondersoek gedoen word.
Netwerk24 het kort ná Kinnear se dood berig dat Mfazi
volgens betroubare bronne die besluit geneem het dat die beskerming aan Kinnear en sy gesin onttrek moet word.
Kilian is intussen ook op aanklagte van sameswering tot moord en die onwettige onderskepping van kommunikasie in die saak van William Booth, 'n bekende Kaapse strafreg-prokureur, aangekla. Hy het glo ook Booth se selfoonseine nagespoor. Booth het op 9 April vanjaar 'n sluipmoordaanval op sy lewe oorleef.
Kilian verskyn Dinsdag in die landdroshof in Kaapstad in verband met Booth se saak. Hy moet weer op 27 November in die streekhof in Bellville verskyn, waar sy regspan 'n gesamentlike borgtogaansoek in albei sake gaan bring.